Document ID: 32009D0404

32009D0404
L 136/1
SLUŽBENI LIST EUROPSKE UNIJE
ODLUKA VIJEĆA
od 25. svibnja 2009.
o sklapanju Sporazuma između Europske zajednice i Švicarske Konfederacije o izmjeni Sporazuma između Europske zajednice i Švicarske Konfederacije o trgovini poljoprivrednim proizvodima
(2009/404/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 133. u vezi s prvom rečenicom prvog podstavka članka 300. stavka 2.,
uzimajući u obzir prijedlog Komisije,
budući da:
(1)
Komisija je u ime Zajednice postigla Sporazum između Europske zajednice i Švicarske Konfederacije o izmjeni Sporazuma između Europske zajednice i Švicarske Konfederacije o trgovini poljoprivrednim proizvodima.
(2)
U skladu sa Odlukom Vijeća od 18. prosinca 2008. i podložno njegovom kasnijem sklapanju, Sporazum i njegov Završni akt potpisani su u ime Europske zajednice 14. svibnja 2009.
(3)
Sporazum iz ove Odluke trebalo bi odobriti,
DONIJELO JE OVU ODLUKU:
Članak 1.
Sporazum između Europske zajednice i Švicarske Konfederacije o izmjeni Sporazuma između Europske zajednice i Švicarske Konfederacije o trgovini poljoprivrednim proizvodima (1), zajedno s izjavama koje su priložene Završnom aktu, odobrava se u ime Zajednice.
Članak 2.
Predsjednik Vijeća u ime Zajednice daje obavijest iz članka 4. Sporazuma.
Članak 3.
Ova se Odluka objavljuje u Službenom listu Europske unije.
Sastavljeno u Bruxellesu 25. svibnja 2009.

Labels: 17
0
3
6
18
15